armvectores/hy_wikipedia_2023 huggingface dataset:
Բալբաի

Բալբաի (ռուս.՝ Балбаи), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմել է 16 մարդ։
Բալբաին գտնվում է շրջանի հյուսիս-արևմտյան մասում, Վելիժից 19 կմ արևելք, P133 Սմոլենսկ-Նևել մայրուղուց 18 կմ հյուսիս-արևելք։ Գյուղից 80 կմ հարավ գտնվում է Գոլինկի երկաթուղային կայարանը՝ Սմոլենսկ-Վիտեբսկ գծի վրա։


== Պատմություն ==
Հայրենական մեծ պատերազմի ժամանակ` 1941 թվականի հուլիսին,  գյուղը գրավել են նացիստական զորքերը, ազատագրվել է 1943 թվականի սեպտեմբերին ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռյուդնից

Ռյուդնից (գերմ. Rüdnitz), կոմունա Գերմանիայում, գտնվում է Բրանդենբուրգում։
Մտնում է Բարնիմ համայնքի կազմի մեջ։ Գտնվում է Բիզենտալ-Բարնիմի ենթակայության տակ։ Բնակչությունը 1899 մարդ է (2010 թվականի դեկտեմբերի 31-ի տվյալներով)։ Զբաղեցնում է 13,79 կմ² տարածք։ Պաշտոնական կոդը՝ 12 0 60 192։


== Ծանոթագրություններ ==
Վեսյոլոե (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Վեսյոլոե գյուղում բնակվում էր 227 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուսկի Յուրմաշ

Ռուսկի Յուրմաշ (ռուս.՝ Русский Юрмаш, բաշկիրերեն՝ Урыҫ-Юрмаш), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 1190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլուդենց

Բլուդենց (գերմ.՝ Bludenz), քաղաք Ավստրիայի Դաշնային Հանրապետության արևմուտքում՝ Ֆորարլրբերգ երկրամասում (մեծությամբ վեցերորդն է այդ երկրամասում): Նույնանուն շրջանի (օկրուգի) վարչական կենտրոնն է; 2016 թվականի տվյալներով բնակչության թվաքանակը եղել է 14.015:


== Աշխարհագրական բնութագիրը ==
Քաղաքն ընկած է Իլլ գետի հովտում, Ցյուրիխից մոտավորապես 100 կիլոմետր դեպի հարավ-արևելք։


== Պատմություն ==
Պատմական փաստաթղթերում Բլուդենցն առաջին անգամ հիշատակվել է 830 թվականին, ամրացվել, պարսպապատվել է 13-րդ դարում,  քաղաքի կարգավիճակ է ստացել 1296 թվականին։ 1394 թվականից պատկանել է Ավստրիայի Հաբսբուրգների իշխանական, հետագայում՝ արքայական տոհմին։


== Պատմամշակութային հուշարձանները ==
Բլուդենցի ամենակարևոր պատմամշակութային հուշարձաններն են՝ Գայենհոֆեն ամրոցը (1228. - 1245.), վերակառուցվել է 1746 թվականին, Սուրբ Լավրենտիոս ծխական եկեղեցին 1514, 15-րդ դարի կառույց համարվող Շպիտալսկիրխեն՝ բարոկկո ոճի խորանով։


== Տնտեսություն ==
Բլուդենցն առողջարանային քաղաք է։ Այստեղ հազարավոր հանգստացողներ են գալիս թե՛ ամռանը և թե՛ ձմռանը. գործող բազմաթիվ հանգստյան տներում բոլոր հարմարությունները ստեղծված են ձմեռային մարզաձևերի ու խաղերի, դահուկային, հեծանվային, հետիոտն արշավների սիրահարների համար։ Մեծ է նաև զբոսաշրջային կարճատև այցելությունների չափաբաժինը։ Քաղաքում գործում են տեքստիլի, ժամացույցների, շոկոլադեղենի, շինանյութերի ու քիմիական նյութերի արտադրության ձեռնարկություններ։
Այս ամենի հետ մեկտեղ Բլուդենցը առևտրի և հանրային այլ ծառայությունների մատուցման կենտրոն է թե՛ իր և թե՛ շրջակա գյուղերի ու քաղաքների բնակիչների համար։


== Գրականություն ==
Benedikt Bilgeri: Der Arlberg und die Anfänge der Stadt Bludenz. In: Schriften des Vereins für Geschichte des Bodensees und seiner Umgebung. 90. Jg., 1972, S. 1–17 (Digitalisat)
Johann Moser: Bludenzer Personen- und Häuserbeschrieb 1784 bis 1789. Edition und Auswertung. Geschichtsverein Region Bludenz, 2013, ISBN 978-3-901833-34-2.


== Պատկերասրահ ==

		
		
		
		
		
		
		


== Գործընկեր քաղաքներ ==
 Պլետենբերգ, Գերմանիա (1988 թվականից)
 Բորգո Վալսուգանա, Իտալիա (1991 թվականից)


== Ծանոթագրություններ ==


== Արտաքին հղումներ ==
Službene stranice Bludenz.a (գերմ.)
Շիրվանսկայա

Շիրվանսկայա (ռուս.՝ Ширванская), ստանիցա Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուրավլյով (Կամենսկի շրջան)

Մուրավլյով (ռուս.՝ Муравлёв), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։
Կոմմունար (գյուղ, Խարկովի շրջան)

Անվան այլ կիրառումների համար տե՛ս՝ ԿոմմունարԿոմմունար (ուկրաիներեն՝ Комунар), գյուղ Ուկրաինայի Խարկովի մարզի Խարկովի շրջանում։ Բնակավայրը նախկինում նաև անվանվել է Կոտլյարի։ Հիմնադրվել է 1912 թվականին։
2001 թվականի տվյալներով Կոմմունար գյուղում բնակվում էր 2 086 մարդ։ Բնակավայրը զբաղեցնում է 1,63 կմ² տարածք։ Բնակչության խտությունը կազմում էր 1279,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վանդալություն

Վանդալիզմ, «գործողություն, որը ներառում է անձնական կամ հանրային սեփականության վնասում կամ ոչնչացում»։ Տերմինը ներառում է սեփականության վնասումը, ինչպիսիք են գրաֆիտին և սեփականության կամայական ոչնչացումը առանց սեփականատիրոջ թույլտվության։ Տերմինի ծագումը կապված է լուսավորության դարաշրջանի հետ, երբ կործանարարներ էին առանձնապես գերմանացի վանդալները։


== Պատկերներ ==


== Ծանոթագրություններ ==
Կելիմուտու

Կելիմուտու (ինդոն.՝ Kelimutu), 1639 մ բարձրությամբ հրաբուխ ինդոնեզական Ֆլորես կղզու վրա։ Երեք խառնարանային լճերի պատճառով, որոնցից յուրաքանչյուրն ունի իր գույնը, Կելիմուտուն հանդիսանում է զբոսաշրջային հանրահայտ տեսարժանություն։ Հրաբխի վերջին հայտնի ժայթքումը գրանցվել է 1968 թվականին։
Կելիմուտու երեք լճերը, որոնցում լուծված են տարբեր հանքանյութեր, մի քանի տարիների ընթացքում փոխում են իրենց գույնը սևից մինչև փիրուզագույն, կարմրադարչնագույն կամ կանաչ։ Հրաբխի արևմտյան լիճը կոչվում է Տիվու Աթա Մբուպու (ծերերի լիճ), մյուս երկուսը կոչվում են Տիվու Նուա Մուրի Կոոխ Տաի (տղաների և աղջիկների լիճ) և Տիվու Աթա Պոլո (կախարդված լիճ)։
Հրաբխի ստորոտում գտնվող Մոնի գյուղի բնակիչները հավատում են, որ մահացածների հոգիները գնում են այդ լճերը և դրանց գույների փոփոխությունը նշանակում է, որ նրանք զայրացած են։ Գյուղից հրաբուխի գագաթը կարելի է բարձրանալ երեք ժամում, կամ շատ ոլորապտույտ ժապավենաձև ճանապարհով հասնել այնտեղ բեմոյով։


== Պատկերասրահ ==

		
		
		


== Արտաքին հղումներ ==
Kelimutu на сайте Global Volcanism Program Archived 2013-02-18 at the Wayback Machine.
Պետուխովայա

Պետուխովայա  (ռուս.՝ Петуховая), գետ Ռուսաստանում, հոսում է Կարագինսկի շրջանում, Կամչատկայի երկրամասում։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -  19070000112120000017800


== Ծանոթագրություններ ==


== Արտաքին հղումներ ==
[1] ՌԴ ջրային ռեսուրսների էկոլոգիան]
Մ.թ.ա. 216


== Դեպքեր ==


== Ծնունդներ ==


== Մահեր ==
Հրեասիրություն

Հրեասիրություն կամ հուդայասիրություն (երբեմն՝ սեմասիրություն), որպես կանոն ոչ հրեաների հրեա ժողովրդի նկատմամբ հետաքրքրվածության, հարգանքի և պատմական նշանակության, աշխարհի զարգացման գործում մեծ ներդրման բարձր գնահատականի դրսևորում։
Համարվում է հակասեմության գաղափարի հականիշ։
Հրեական համայնքի մեջ հրեասիրությունը ընդգրկում է հրեական մշակույթի նշանակության մեծ գնահատականը և մեծ սերը հրեական ամեն ինչի վերաբերյալ։


== Արտաքին հղումներ ==
Washington Post, January 8, 2006; page A01.
"On Philo-Semitism", by Jacques Berlinerblau, Georgetown University's Program for Jewish Civilization via archive.org.
Աստերոիդների ցանկ (325301-325400)

Աստերոիդների ցանկ (325201-325300)  • Աստերոիդների ցանկ  • Աստերոիդների ցանկ (325401-325500)
 Աստերոիդների ցանկ (325201-325300)  • Աստերոիդների ցանկ  • Աստերոիդների ցանկ (325401-325500)
Վուլգաթա

Վուլգատա (լատ.՝ Vulgata՝ «ժողովրդի մեջ տարածում գտած»), 4-րդ դարում Հիերոնիմոսի կողմից կատարված Աստվածաշնչի լատիներեն թարգմանությունը, որի կիրառումը պաշտոնապես ամրագրված է Հռոմեական Կաթոլիկ Եկեղեցում։


== Պատմություն ==
Հռոմի պապ Դամասոս I-ի (366-384) պատվերով Հիերոնիմոսն (382 թվականից հետո) սկսում է Ավետարանի լատիներեն թարգմանության վերանայման աշխատանքները, որի ընթացքում էլ նրա համար պարզորոշ է դառնում Աստվածաշնչի գրքերի լատիներեն թարգմանությունների թերությունները։ Դամասոս I-ի մահից հետո նա բնակություն է հաստատում Բեթղեհեմում և լծվում Հին Կտակարանի գրքերի լատիներեն թարգմանության աշխատանքին։ Սկզբնական շրջանում նա հինկտակարանյան որոշ գրքեր թարգմանում է Սեպտուագինտայից, սակայն 393 թվականին սկսում է Հին Կտակարանի լատիներեն թարգմանության աշխատանքները եբրայական բնագրից։ Ժամանակակից մի շարք ուսումնասիրողներ կարծում են, որ Հիերոնիմոսը լավ չէր տիրապետում եբրայերենին և իր թարգմանությունը նա կատարել է ոչ թե եբրայերեն բնագրից, այլ Որոգինեսի «Վեցիջան»-ից։ Այս թարգմանությունը լայն տարածում է գտնում և դառնում Հռոմեական Կաթոլիկ Եկեղեցում օգտագործվող Աստվածաշնչի միակ ընդունված թարգմանությունը, իսկ 1546 թվականին Տրիդենտյան ժողովում պաշտոնապես ամրագրվում է Վուլգաթայի սույն կարգավիճակը։


== Գրականություն ==
Hermann Rönsch: Itala und Vulgata. Das Sprachidiom der urchristlichen Itala und der katholischen Vulgata unter Berücksichtigung der römischen Volkssprache. Durch Beispiele erläutert. Elwert, Marburg 2. Aufl. 1875 (Reprint Hueber, München 1965).
Bonifatius  Fischer: Beiträge zur Geschichte der lateinischen Bibeltexte(Vetus Latina / Aus der Geschichte der lateinischen Bibel 12). Herder. Freiburg 1986 ISBN 3-451-00496-8
Pierre-Maurice Bogaert: La Bible latine des origines au Moyen Age. Aperçu historique, état des questions. In: Revue théologique de Louvain, Bd. 19 (1988), S. 137-159.
Samuel Berger, Histoire de la Vulgate pendant les premiers siècles du Moyen Age (Paris 1893).


== Ծանոթագրություններ ==


== Արտաքին հղումներ ==
Die Biblia Sacra Vulgata.
Տյաքի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետություն Հադրութի շրջանի Տյաք գյուղի պատմության և մշակույթի հուշարձանների ցանկը։ Ցանկում ներառված է ընդամենը 4 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Ամավակա

Ամավակա, Հարավային Ամերիկայի հնդկական լեզուներից մեկը։ Պատկանում է պանո-տականսկյան լեզվաընտանիքի պանոանյան լեզուներին։ Օգտագործողների թիվը կազմում է մոտ 330 մարդ, որոնցից 110-ն ապրում են Պերուի արևելքում, մոտ 220-ը՝ Բրազիլիայում։ Մոտ 20 մարդ ամավակայից բացի խոսում են մի քանի լեզուներով։
Ավելի մոտ լեզուներ են կաշինահույան և շիպոբո-կոնիբոն։ Այս լեզուն կրողների մեծամասնությունը տիրապետում է իսպաներենին։ Դրությունը հաստատուն չէ, լեզվին տիրապետողների թիվը գնալով փոքրանում է։ Ունի քերականություն, բառարան և Աստվածաշնչի թարգմանություն։


== Ծանոթագրություններ ==
Ամբլար

Ամբլար (իտալերեն՝ Amblar), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 213 մարդ, բնակաչության խտությունը՝ 15 մարդ/կմ²։ Զբաղեցնում է 14 կմ²։ Փոստային ինդեքս՝ 38010, հեռախոսային կոդ՝ 0463։
Քաղաքի հովանավոր պաշտպանն է Սան Վիգիլիոն։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 831101
Էլեկտրոնային փոստ՝ c.amblar@comuni.infotn.it


== Արտաքին հղումներ ==
Վիճակագրության պաշտոնական ինստիտուտ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գրետա (ֆիլմ)

Գրետա (անգլ.՝ According to Greta), դրամատիկական ֆիլմ, նկարահանված 2008 թվականին, ֆիլմի գլխավոր դերակատար և պրոդյուսեր՝ Հիլարի Դաֆ։


== Սյուժե ==
Մայրն իր տասնութ տարեկան աղջկան՝ Գրետային (Մարգարիտա) ամառային արձակուրդներին ուղարկում է տատիկի և պապիկի տուն՝ ԱՄՆ, Նյու Ջերսի։
Գրետան մի գեղեցիկ աղջիկ էր, բարդ բնավորությամբ։ Նա լի էր սարկազմով ու սրամտություններով, որն արտահայտվում էր իր հուզական անհանգստությամբ։ Նրա մայրը՝ Կարենը իր ամբողջ սերն ու ջերմությունը նվիրում էր իր ամուսնությանը։
Գրետան պատմում էր իր տատիկին ու պապիկին, որ մայրը ցանկանում է սպանել իրեն մինչ ամռան ավարտվելը, կրակելով շրթունքներին մոտ։ Նա ոչինչ չի հիշում իր մանկությունից, իսկ մայրը նրան ցույց չի տվել ոչ մի լուսանկար։
Իր կամիր նոթատետրում, նա գրում էր ինքնասպանության մեթոդներ, որը միշտ իր ձեռքում էր, որպեսզի պահը բաց չթողներ և գրեր To Do List, թե ինչ պետք է անել մինչև ճակատագրական տասնութերորդ տարին՝ կորցնել կուսությունը, ծեծել ամուսնու հետ և այլն։


== Գլխավոր դերերում ==
Հիլարի Դաֆ  - Գրետա
Էլեն Բյորստին - Կատերին
Մայքլ Մյորֆի - Ժոզեֆ
Էվան Րոս - Ջուլի
Օրեն Սկուրգ - Սթիվ
Քելի Սալլիվան - Թրեյսի


== Սաունթրեք ==
Հիլարի Դաֆը որոշել է Հնդկական երաժշտական ժանրը։

Edith Frost - Wonder wonder
Frankie Avalon - Voyage to the bottom of the sea
Kristin Hersh - Trouble
Brett Dennen - She’s mine
Acid House Kings - This and that
The Duke Spirit - Wooden Heart
Clare Bowditch&The Feeding Set - When I was five
Oh No! Oh My! - Walk in the park
Sybris - Breathe like you’re dancing
Starsailor - Tie Up My HandsՖիլմում կարոզ եք նաև լսել՝

Pink Deville
Riviera romantique
Spy guy
Maraschino moon.


== Ֆրազներ ==
I’m Greta, which is just a thinly disguised anagram for «GREAT.»
She’s a trip. But she’s no vacation.
The fact is…I՝m gonna kill myself before I turn 18.
Can’t you see that I’m trying to say I’m sorry??
What’s the worst that’s gonna happen, Grams? I die?
No, the worst thing that can happen is that you take somebody with you when you die.
- You have his eyes.- Yeah?
- And his brains.
- Well, I’ll try to keep mine inside my skull.


== Տես նաև ==
Գրետա - կանացի անուն.
Գրետա - род бабочек.


== Ծանոթագրություններ ==


== Արտաքին հղումներ ==
Официальный сайт фильма(անգլ.)
Грета(անգլ.) ֆիլմը Internet Movie Database կայքում
Ապոլոն 8-ի անձնակազմի կողմից Ծննդոց գրքի ընթերցում

Ապոլոն 8-ի անձնակազմի կողմից Ծննդոց գրքի ընթերցում (անգլ.՝ Apollo 8 Genesis reading), Ապոլոն 8 տիեզերանավի անձնակազմի կողմից Սուրբ ծննդյան գիշերը Ծննդոց գրքի ընթերցումը։ 1968 թվականի դեկտեմբերի 24-ի Ճրագալույցին Ապոլոն 8 տիեզերանավի անձնակազմի անդամները հերթով ընթերցել են Ծննդոց գրքից հատվածներ, երբ տիեզերանավը գտնվում էր Լուսնի ուղեծրում։ Ընթերցման հեռուստատեսային հեռարձակումը հավաքել է այդ ժամանակների ամենամեծ դիտողունակությունը։ Աստղագնացներն ընթերցել են «Գեդեոնի եղբայրներ» (անգլ.՝ Gideons International) կրոնական կազմակերպության կողմից տրամադրված տեքստերը։ Ուիլյամ Անդերսը, Ջեյմս Լովելը և Ֆրենկ Բորմանը կարդացել են Ծննդոցի 1-ին գլխի 1-ից 10 տները՝ օգտագործելով Հակոբ թագավորի Աստվածաշունչ անունը կրող թարգմանությունը։ Ուղերձն սկսել է Անդերսը և կարդացել 1-4 տները, Լովելը կարդացել է 5-8 տները, իսկ Բորմանը կարդացել է 9-10 տները և եզրափակել ուղերձը։


== Ապոլոն 8-ի ուղերձի բովանդակությունը ==
Ուիլյամ Անդերսն ուղերձն սկսել է հետևյալ կերպ․

Այնուհետ շարունակել է Ջեյմս Լովելը․

Ընթերցումը եզրափակում է Ֆրենկ Բորմանը․


== Դատական հայց ==
Ամերիկացի աթեիստ Մադալին Մյուրեյ Օ'Հեյրը դատական հայց է ներկայացրել ՆԱՍԱ-ի դեմ՝ պետական ընկերությանը մեղադրելով ԱՄՆ Սահմանադրության առաջին փոփոխության խախտման մեջ։ Դատական հայցը ներկայացվել է Տեխասի նահանգային դատարան, որը վարույթ չի ընդունել հայցը։ ԱՄՆ բարձրագույն դատարան ուղարկված ուղիղ բողոքարկումը նույնպես մերժվել է։ Մերժվել է նաև ԱՄՆ 5-րդ շրջանի վերաքննիչ դատարան ուղարկված բողոքը, որը հաստատել է Տեխասի նահանգային դատարանի աներկբա մերժումը։ Ի վերջո, Բարձրագույն դատարանը նույնպես մերժել է վարույթ ընդունել հայցը։
Ավելի ուշ, 1969 թվականին Ապոլոն 11-ի վրա Բազ Օլդրինն իրականացրել է հաղորդություն, երբ տիեզերանավը վայրէջք է կատարել Լուսնի մակերևույթի վրա։ Իր մտադրությունը գաղտնի չպահելով, եթերում կարդացել է միայն ընդհանուր խոսքերը, իսկ Աստվածաշունչը կարդացել է արդեն ռադիոկապն անջատելուց հետո։


== Ֆիլատելիայում ==

1969 թվականին ԱՄՆ փոստային ծառայությունը թողարկել է փոստային նամականիշ (Սքոթ # 1371), որը նվիրված էր Ապոլոն 8-ի թռիչքին և Ճրագալույցի ընթերցմանը։ Նամականիշի նկարը հիմնված է հանրահայտ «Երկրի ծագելը» լուսանկարի վրա, որի ստորին հատվածում գրված է «In the beginning God…» (հայերեն՝ «Ի սկզբանէ Աստուած...»)։


== Ծանոթագրություններ ==


== Արտաքին հղումներ ==
Genesis reading from Apollo 8
Բեդելյան

Բեդելյան, հայկական ազգանուն։


== Ազգանունը կրողներ ==
Գրիգոր Ղազարոսի Բեդելյան (1882-1937), թարգմանիչ, լրագրող։
Հովակիմ Ղազարի Բեդելյան (1874-1940), կենսաբան։
Պողոս Ղազարոսի Բեդելյան (19-րդ դար-193?), թղթակից։


== Տես նաև ==
Բադալյան
Բեդելյանց
Պեդելյան


== Ծանոթագրություններ ==
Պետրո Բիբա

Պետրո Նիկիտովիչ Բիբա (ուկրաիներեն՝ Петро́ Мики́тович Бі́́ба, հուլիսի 1, 1913(1913-07-01), Նովոմիրգորոդ, Ելիսավետգրադսկի գավառ, Խերսոնի նահանգ, Ռուսական կայսրություն - մարտի 22, 2002(2002-03-22)), ուկրաինացի բանաստեղծ, լրագրող, հրատարակիչ։ Ուկրաինայի գրողների միության անդամ (1948), Ուկրաինական ԽՍՀ մշակույթի վաստակավոր գործիչ։


== Կենսագրություն ==
Պետրո Բիբան ծնվել է 1913 թվականին Նովոմիրգորոդ քաղաքում՝ ծառայողի ընտանիքում։ Բանաստեղծություններ սկսել է տպագրել դպրոցական տարիքից։ Դպրոցն ավարտելուց հետո աշխատել է թերթերի խմբագրություններում, տպագրվել է մանկական «Більшовиченята», «Червоні квіти» ամսագրերում։
Մասնակցել է Երկրորդ համաշխարհային պատերազմին, եղել է սերժանտ, հրամանատարի օգնական, հանդես է եկել 212-րդ հրաձգային դիվիզիայում։ Մասնակցել է Շեպետովկայի, Չերկասիի, Կրեմենչուգի մարտերին։ 1941 թվականի սեպտեմբերին վիրավորվել է Խմելնիկի մոտ։ Բուժվելուց հետո վերադարձել է ռազմաճակատ, եղել Անդրկովկասի ճակատում։ 1942 թվականի հոկտեմբերին կրկին վիրավորվել է։
Հետպատերազմյան շրջանում խմբագրել է «Вогні Придніпров'я» ալմանախը։ 1950 թվականին ավարտել է Նիկոպոլի մանկավարժական ինստիտուտը։ 1950-ական թվականներին եղել է Դնեպրի «Зоря» շրջանային թերթի պատասխանատու քարտուղար։ 1962-1975 թվականներին եղել է «Культура і життя» («Մշակույթ և կյանք») թերթի գլխավոր խմբագիրը։ 1948 թվականին լույս է տեսել Բիբայի բանաստեղծությունների առաջին «Եղբայրություն» գրքույկը։
1964 թվականին Մոսկվայում ռուսերեն լույս է տեսել նրա «Կռունկները արևի ներքո» բանաստեղծությունների գիրքը։


== Ստեղծագործություններ ==
«Եղբայրություն», 1948
«Великий почин» («Մեծ նախաձեռնություն»), 1951
«З любов'ю» («Սիրով»), 1956
«Слухаю серце» («Լսում եմ սրտիս»), 1958
«А ми - навколо Сонця», 1961
«Струм», 1967
«Вись» («Բարձունք»), 1970
«Час» («Ժամանակ»), 1973
«Краплини теплого дощу», 1980
«Година зоряна - життя», 1982
«З вершини літа», 1986
«Цвіт багряний», 1988
«Грані», 1998
«Будем жить», 2001Պետրո Բիբայի բանաստեղծություններից թարգմանվել են ադրբեջաներեն, բելառուսերեն, բուլղարերեն, հայերեն, ռուսերեն, չեխերեն։


== Պարգևներ ==
Հայրենական պատերազմի 1-ին աստիճանի շքանշան
Աշխատանքային կարմիր դրոշի շքանշան
«Պատվո նշան» շքանշան
ՌՍՖՍՀ Գերագույն խորհրդի նախագահության պատվոգիր


== Հիշատակ ==
Գրողի հայրենի քաղաք Նովոմիրգորոդի փողոցներից մեկը 2015 թվականին անվանվել է նրա անունով։


== Պետրո Բիբան հայերեն ==
Ծառերը; Կայարան Այրում; Աղբյուրը։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 69-70։ Թարգմ.՝ Ալեք Խաչունց։


== Ծանոթագրություններ ==


== Արտաքին հղումներ ==
Петро Біба
Магнітне поле життєлюба. Петро Біба: яким він був у житті? Archived 2017-03-27 at the Wayback Machine.
Օրվա կինը

«Օրվա կինը» (ռուս.՝ «Женщина дня»), 1989 թվականի խորհրդային ֆիլմ, որը  նկարահանել են ռեժիսորներ Ալեքսանդր Բարանովն ու Բախիտ Կիլիբաևը։


== Սյուժե ==
Ալեքսանդրան երիտասարդ և գեղեցիկ աղջիկ է, որը, սակայն, ոչ մի կերպ չի կարողանում կողմնորոշվել կյանքում՝ ոչ ուսման և աշխատանքի վայրի, ոչ ընկերական շրջապատի, ոչ էլ անձնական կյանքի հարցում։ Նա հանդիպում է լուսանկարչի հետ, ում սիրում է, բայց նա ամուսնացած է, և ամուսնալուծության համար դիմելու նրա բոլոր խոստումները մնում են խոստումներ։
Մի երեկո նրա բնակարան է մտնում մի երիտասարդ տղա, որը թաքնվում է ավազակներից։ Նա վիրավոր է, և Ալեքսանդրան թույլ է տալիս նրան մի քանի օր ապրել իր մոտ։ Ալեքսանդրան հետաքրքրություն է ցուցաբերում նրա նկատմամբ։ Նա ցանկանում է ամեն ինչ իմանալ տղայի մասին, ինչը, ի վերջո, հանգեցնում է նրան, որ աղջիկը դառնում է նրա մահվան ակամա մեղավորը։


== Դերերում ==
Ալիկա Սմեխովա - Ալեքսանդրա
Վադիմ Եֆիմով - Ալեքսանդր
Ալեքսեյ Ռոզենբերգ - Անդրեյ Վոլոխով
Դրվագներում՝ Օլգա Շրամկո, Սվետլանա Տիպեևա, Վալենտինա Ռեշետնիկովա, Լարիսա Օսիպովա, Լեոնիդ Տերեշին և այլք։


== Նկարահանող խումբ ==
Ռեժիսորներ՝ Ալեքսանդր Բարանով, Բախիտ Կիլիբաև
Սցենարի հեղինակներ՝ Տատյանա Անցիֆերովա, Ալեքսանդր Բարանով, Բախիտ Կիլիբաև
Օպերատոր՝ Գեորգի Գիդտ
Կոմպոզիտոր՝ Ելենա Դեդինսկայա
Նկարիչ՝ Ալեքսեյ Ռոզենբերգ, Ալիմ Սաբիտով, Տատյանա Վոևոդինա


== Երգեր ==
Ֆիլմում հչում են հետևյալ երգերը.

«Я зову вчерашний дождь…», կատ.՝ Տատյանա Անցիֆերովա, երաժշտ. հեղինակ՝ Ելենա Դեդինսկայա, տեքստի հեղինակ՝ Կարեն Կավալերյան
«Пароль дождя», կատ.՝ Լյուդմիլա Բարիկինա, երաժշտ. հեղինակ՝ Ելենա Դեդինսկայա, տեքստի հեղինակ՝ Ալեքսանդր Մարկևիչ


== Ֆիլմի մասին ==
Ֆիլմը նկարահանվել Է Ալմաթիում։ Ֆիլմի վերջին դրվագը նկարահանվել է Կալինինի փողոցում՝ թիվ 89 տան կամարում, որը գտնվում է հենց Կենտրոնական գաստրոնոմիայի դիմաց (ներկայում՝ «Ստոլիչնի» սուպերմարկետ)։
Ֆիլմը ներառված է «Ղազախական կինոյի ոսկե հավաքածուի» 30 ֆիլմերի ցանկում, որոնք 2004 թվականին թողարկվել են «Ղազախֆիլմ» կինոստուդիայի կողմից։


== Ծանոթագրություններ ==


== Արտաքին հղումներ ==
Татьяна Соколова — «Женщине дня» исполнилось 25 лет // Комсомольская правда. Казахстан, 29 октября 2014
Женщина дня // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 143
«Օրվա կինը» // Ղազախֆիլմ
Տիպ (կենսաբանություն)

Անվան այլ կիրառումների համար տե՛ս՝ Տիպ (այլ կիրառումներ)
Կենսաբանական դասակարգման մեջ, տիպը (լատ.՝ phylum) դա՝

Կարգաբանության աստիճան է։ Այլ հայտնի աստիճաններ են կյանք, թագավորություն, դաս, կարգ, ընտանիք, ցեղ և տեսակ։ Տիպը գտնվում է թագավորության և դասի միջև։ Ցանկացած աստիճանի համար գոյություն ունեն միջանկյալ աստիճաններ, որոնք կազմվում են ենթա- լատ.՝ sub և վերնա- լատ.՝ super նախածանցներով։ (Օրինակ՝ ենթատիպ, վերնատիպ)։Բուսաբանության մեջ ավանդաբար օգտագործվում է բաժին լատ.՝ divisio տերմինը, չնայած որ 1993 թ.-ի Միջազգային Բուսաբանական Կոնգրեսը հաստատել և ընդունել է տիպ ձևը։

Կարգաբանության միավոր, տաքսոն։ Այս դեպքում հոգնակի ձևը՝ տիպներ-ն է (լատ.՝ familiae)։Կենդանիների թագավորությունը ներառում է 35 տիպ, իսկ բույսերի թագավորությունը 12 տիպ։
Օրինակներ՝ Միջատների դասը պատկանում է հոդվածոտանիների տիպին։
Միաշաքիլավորների դասը պատկանում է ծածկասերմերի տիպին։
Թե տիպերից որն է պատկանում այս կամ այն թագավորությանը որոշվում է տաքսոնոմիստի (կարգաբանի) կողմից։ Շատ հաճախ այդ դասակարգման գործընթացում որևէ միանշանակ կարծիք չի լինում։
Հաճախ օգտագործվում են նաև ածանցավոր ձևեր՝
կենդանաբանության մեջ՝

վերնատիպ ( լատ.՝ superphylum)
ենթատիպ (լատ.՝ subphylum)բուսաբանության մեջ՝

վերնաբաժին (լատ.՝ superdivisio)
ենթաբաժին (լատ.՝ subdivisio)


== Տիպերի (բաժինների) անվանումներ ==
Ինչպես բոլոր կարգաբանական աստիճանները, այնպես էլ տիպը ունոմինալ է, այսինքն արտահայտվում է մեկ բառով։
Բուսաբանության և սնկաբանության մեջ օգտագործվում է տիպերի և ենթատիպերի ստանդարտիզացված վերջավորություններ՝


== Տես նաև ==
Սիստեմատիկա
Ֆիլոգենետիկա
Կենսաբանական կարգաբանություն
Բույսերի տիպներ
Կենդանիների տիպներ


== Ծանոթագրություններ ==


== Գրականություն ==
Джеффри, Чарлз. Биологическая номенклатура։ Пер. с англ. М.։ Мир, 1980. С. 16, 24—25.
Наумов С.П. Зоология позвоночных. М.։ Просвещение, 1982. 464 с.
Тахтаджян А.Л. Система магнолиофитов. Л.։ Наука, 1987. 439 с.
Михайлова И.А., Бондаренко О.Б., Обручева О.П. Общая палеонтология. М.։ Изд-во МГУ, 1989. 384 с. ISBN 5-211-00434-5
Кэрролл Р. Палеонтология и эволюция позвоночных։ В 3-х т. Т. 3. М.։ Мир, 1993. 312 с. ISBN 5-03-001819-0
Գառմազիյալ

Գառմազիյալ, Գարմազիյալ, լեռ Փամբակի լեռնաշղթայում, գտնվում է Վանաձորից՝ մոտ 6 կմ հարավ-արևելք, Տանձուտ գետի՝ միջին հոսանքի շրջանում։ Լամջերն անտառապատ են։


== Ծանոթագրություններ ==
Վիլար Սան Կոստանցո

Վիլար Սան Կոստանցո (իտալերեն՝ Villar San Costanzo), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 1477 մարդ (2008 թվականի տվյալներով)։ Բնակչության խտությունը՝ 78 մարդ/կմ²։ Տարածքը՝ 19 կմ²։ Փոստային ինդեքս՝ 12020։ Հեռախոսային կոդ՝ 0171։
Բնակավայրի հովանավորն է համարվում՝ սուրբ Սան Կոստանզոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 0171 902087
Էլեկտրոնային փոստ. info@comune.villarsancostanzo.cn.it
Պաշտոնական կայք. http://www.comune.villarsancostanzo.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օրգանական միացությունների հալոգենացում

Օրգանական միացությունների հալոգենացում, օրգանական միացություններում ջրածնի ատոմները հալոգենների ատոմներով տեղակալելու ռեակցիա։ Որպես հալոգենացնող նյութեր օգտագործվում են հալոգենները, ազատ հալոգենի գեներատորները, դրական լիցքավորված հալոգենի ատոմ պարունակող նյութերը (հիպոքլորիտներ, N-բրոմսուկցինիմիդ) են։ Կիրառական նշանակություն ունի քլորացումը։
Բերեզնիկի (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ԲերեզնիկիԲերեզնիկի (ուկրաիներեն՝ Березники), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1746 թվականին։
2001 թվականի տվյալներով Բերեզնիկի գյուղում բնակվում էր 66 մարդ։ Բնակավայրը զբաղեցնում է 0,955 կմ² տարածք։ Բնակչության խտությունը կազմում էր 69,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գերության մեջ

«Գերության մեջ», Հովհաննես Թումանյանի բանաստեղծություններից։


== Պատմություն ==
Բանաստեղծության գրվելու տարեթիվն ցայսօր ստույգ հայտնի չէ։
Բանաստեղծության մեկ սևագիր-ինքնագիր պահվում է Եղիշե Չարենցի անվան գրականության և արվեստի թանգարանի Թումանյանի ֆոնդում (№ 75)։
Ստեղծագործությունն առաջին անգամ տպագրվել է 1916 թվականի ապրիլի 10-ին «Համբավաբեր» (№16) շաբաթաթերթում՝ «Նմանություն» ենթավերնագրով, այնուհետև` 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 183)։
Հովհաննես Թումանյանի երկերի լիակատար ժողովածուի 1-ին հատորում արտատպվել է «Համբավաբեր» շաբաթաթերթից։


== Ծանոթագրություններ ==
Պոլիակրիլատներ

Պոլիակրիլատներ, ակրիլաթթվի և մեթակրիլաթթվի էսթերների պոլիմերները՝ (—CH2-CR՝—(COOR)-)n, որտեղ R'=H կամ CH3, իսկ R-ը ալիֆատիկ, կարբոցիկլային, հետերոցիկլային կամ այլ ռադիկալ է։ Տեխնիկական լայն կիրառում ունեն R= CH3, C2H5, С4Н9, C6Н11 պարունակող պոլիակրիլատներ․, որոնք անգույն, ջերմապլաստիկ, ֆիզիոլոգորեն պասսիվ պոլիմերներ են, լավ են լուծվում օրգանական լուծիչներում։ Օգտագործվում են օրգանական ապակու, թաղանների, լաքերի, ներկերի, սոսինձների արտադրությունում, բժշկության մեջ՝ ատամնախոռոչները լցնելու, արհեստական ծնոտներ, ատամներ, պրոթեզներ, ոսպնյակներ պատրաստելու համար։ Պոլիակրիլատների լուծույթները սեփական մոնոմերում, իներտ օրգանական լուծիչներում և նրանց խառնուրդներում պոլիակրիլային սոսինձներ են, որոնք օգտագործվում են պոլիմերները իրար, մետաղի, փայտի, թղթի և ապակու հետ սոսնձելու, չգործված կտորեղենի, թղթյա տարաների արտադրության համար, հրատարակչական գործում և այլուր։ Պոլիակրիլային լաքերը լավ կպչում են մետաղներին, կայուն են լույսի, մթնոլորտի, ջրի նկատմամբ և կարող են օգտագործվել -50-ից մինչև 150-170°С ջերմաստիճաններում։ Օգտագործվում են մետաղական կառուցվածքները կոռոզիայից պաշտպանելու, լուսարձակող ծածկույթներ ստանալու, ավտոմեքենաները և սարքերը ներկապատելու համար։
Բոխնյայի աղի հանք

Բոխնյայի աղի հանք (սկսած 13-րդ դարից մինչ 1772 թվականը կազմել է Կրակովյան ժուպայի մաս), հանք Լեհաստանի հարավում, հնագույն աղի հանքերից մեկն է աշխարհում ու Եվրոպայում և ամենահինը Լեհաստանում։ Գտնվում է Լեհաստանի Փոքր Լեհաստան վոեվոդության Բոխնյա քաղաքի տարածքում։ ՅՈՒՆԵՍԿՕ-ի Համաշխարհային ժառանգության օբյեկտ է, Փոքր Լեհաստան վոեվոդւթյան մշակութային հուշարձան։


== Պատմություն ==
Հանքը հիմնվել է 1248 թվականին, երբ այստեղ հայտնաբերվել են քարաղի պաշարներ և, ինչպես համարվում է, այդ շրջանում աղի պաշարներ գտնելուց 2000 կամ նույնիսկ 3500 տարի հետո (այդ ժամանակ այն ստանում էին գոլորշիացման միջոցով)։ Հիմնվելուց հետո հանքը դարձել է Թագավորական աղային ընկերության մաս։
1368 թվականին աղի հանքերի մասին Կազիմիր Մեծի կողմից հրապարակած կանոնադրությունից հետո սկսվել է աղի արտահանումը Ռուսաստան և Հունգարիա։ 14-րդ դարում հանքում աշխատողների թիվը եղել է 120-ից մինչև 150, 15-16-րդ դարերում՝ մինչև 500։ 1772 թվականին Ռեչ Պոսպոլիտայի առաջին բաժանումից հետո հանքը հայտնվել է Ավստրիական կայսրության կազմում, և 17-րդ դարում սկսված նրա անկումը 1785 թվականին փոխարինվել է նոր ծաղկմամբ, երբ իրականացվել է հանքի կապիտալ վերանորոգում։ 1794 թվականին այստեղ բացվել է աղի նոր հանքատեղ։ Մինչ 1918 թվականը հանքը գտնվել է ավստրիացիների վերահսկողության ներքո, որից հետո նորից հայտնվել է Լեհաստանի կազմի մեջ։
Աղի արդյունահանումը հանքում շարունակվել է մինչև 1964 թիվը, որից հետո այն փակվել է։ 1981 թվականի դեկտեմբերի 11-ին աղի հանքը ներառվել է Փոքր Լեհաստան վոյեվոդության պահպանվող հուշարձանների գրանցամատյանում (№ А-238): 2000 թվականի սեպտեմբերի 26-ին Լեհաստանի նախագահ Ալեքսանդր Կվասնևսկին աղի հանքը հայտարարել է ազգային պատմության հուշարձան, իսկ 2013 թվականին այն ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում այն բանից հետո, երբ միավորվելով դարձել է մեկ օբյեկտ Վելիչկայի աղի հանքի հետ, որը գտնվում էր նրանից 20 կմ դեպի արևմուտք։


== Ծանոթագրություն ==


== Արտաքին հղումներ ==
Պաշտոնական էջ (լեհ.)
Մերկ քաղաք (ֆիլմ)

«Մերկ քաղաք» (անգլ.՝ The Naked City) 1948 թ.-ի Սև և սպիտակ կինոնկար՝ ռեժիսոր Ժյուլ Դասին։ 2007-ին Կոնգրեսի գրադարանն ընդգրկեց ժապավենը Կինոնկարների ազգային ռեգիստրում։
Ֆիլմի գաղափարները հիմք են հանդիսացել 1958-1963 թվականների նույնանուն հեռուստասերիալի վրա։


== Սյուժե ==
Երիտասարդ մոդել Ջին Դեքստերը խելագարվել էր անհայտներից և խեղդվել է իր սեփական լոգարանում`Մենհեթանի իր բնակարանում։ Միևնույն ժամանակ անհետացել են այն զարդերը, որոնք, իբր Դեքստերը կարողացել է ձեռք բերել մինչ իր մահը։
Ֆիլմը, ըստ էության պատմում է Նյու Յորքի կյանքում վեց օրվա պատմությունը, սպանությունը տեղի ունեցած օրերի և դրա հետագա հետաքննության մասին լեյտենանտ Դեն Մոլդոնի և դետեկտիվ Ջեյմս Հալորանի կողմից։ Դրանցից առաջինը փորձառու դետեկտիվ է, ով ավելի քան երեսուն տարի ծառայել է ոստիկանությունում։ Նրա զուգընկերը ապրում է աշխատավորների թաղամասերից մեկում և ամեն առավոտ համբուրում է կնոջը։ Նրանց աշխատանքի պատմությունը և ոստիկանության Նյու Յորքի դեպարտամենտի գործունեությունը երբեմն ընդհատվում են հակիրճ գրառումներով՝ իրենց քաղաքի կյանքի մասին, և մասնավորապես՝ բնակիչների արձագանքին, սպանության և գործի ընթացքի վերաբերյալ թերթերի զեկույցների վերաբերյալ։ Մոլդոնն ու Հալորանը նախ պետք է պատասխանեն, թե ինչու է սպանվել Ջինին, որտեղի՞ց եկավ փոքրիկ եկամուտ ունեցող աղջիկը, գումար վաստակելու զարդերի համար, արդյո՞ք սա սիրային կապի արդյունք է (եթե այդպես է, ում հետ)։ Թե՞ դա շատ ավելի բարդ է և խառնաշփոթ։


== Դերերում ==
Բարրի Ֆիցջերալդ՝ լեյտենանտ Դան Մոլդոն
Հովարդ Դաֆֆ՝ Ֆրենկ Նիլզ
Դորոթի Հարթ՝ Ռութ Մորիսոն
Դոն Թեյլոր՝ Ջեյմս Հալորան
Ֆրենկ Քոնրոյ՝ կապիտան Դոնահյու
Թեդ դե Կորսիա՝ Ուիլ Գարզա
Հաուս Ջամեսոն՝ դոկտոր Ստոմնեման
Բեվերլի Բեյն՝ տիկին Ստոնեման


== Պատմություն ==
Ֆիլմի վերնագիրը հետևում է Վիժիի լուսանկարչական ալբոմի վերնագրին, որը լույս է տեսել 1945 թվականին։ Վերնագիրը գնել է պրոդյուսեր Մարկ Հելինգերը։ Ինչպես նա ասաց ավելի ուշ, դերասաններն իրենց դերերը կատարում էին իրական բնակարաններում, երկնաքերներում և իրական փողոցներում։ Ընդհանուր առմամբ, ֆիլմում նկարահանվելու համար օգտագործվել է 107 տարբեր տեղ։ Չնայած Ժյուլ Դասինի «Մերկ քաղաքը» առաջին անգամը չէ կեղծ փաստաթղթային ոճը օգտագործող ֆիլմերի շարքում, դերասանների և իրական մարդկանց միաձուլումը իրական փողոցներում, որը ներշնչել է այն, ոգեշնչվել է հետագա շատ ֆիլմերից։ Ֆիլմի անձնակազմը աշխատում էր վանի ներսում, որը հագեցած էր միայն մի կողմից թափանցիկ ապակիով և դրանով իսկ կարող էր լուսանկարել քաղաքը՝ միաժամանակ անտեսանելի մնալով անցորդների համար:.


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
«Обнажённый город»(անգլ.) ֆիլմը Internet Movie Database կայքում
«Обнажённый город»(անգլ.) ֆիլմը Allmovie կայքում:
«Обнажённый город»(անգլ.) ֆիլմը Rotten Tomatoes կայքում
Զուբչանինովկա

Զուբչանինովկա (ռուս.՝ Зубчаниновка), գյուղ Ռուսաստանի, Սամարայի մարզի Սամարա քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրենդոն Ֆլին

Բրենդոն Ֆլին (անգլ.՝ Brandon Flynn, հոկտեմբերի 11, 1993(1993-10-11), Մայամի, Ֆլորիդա, ԱՄՆ), ամերիկացի դերասան։ Հայտնի է «13 պատճառ՝ ինչու» հեռուստասերիալում Ջասթին Ֆոլեյի դերը կերտելու համար։


== Վաղ տարիներ ==
Առաջին դերը կատարել է տասը տարեկան հասակում՝ խաղալով Պարոն Սմիի դերը Փիթեր Պենի երաժշտական տարբերակում։
Ֆլինը ծնվել է Ֆլորիդա նահանգի Մայամի քաղաքում, որտեղ էլ հաճախել է «Արվեստների Նոր Աշխարհ դպրոցը»։ 2016 թվականին ավարտել է Մեյսոն Գրասի արվեստների ավագ դպրոցը՝ Ռուտգերի համալսարանում, Նյու Ջերսիում՝ ստանալով բակալավրի աստիճան կերպարվեստում։


== Գործունեություն ==
2016 թվականին Ֆլինը խաղացել է Մայքի դերը Անուղեղ ֆիլմում։ Խաղացել է Մանկական հաղթանակում՝ Վինյարդ թատրոնում։
Նախքան այս դերերը հայտնվել է տարբեր գովազդներում և ֆիլմերում։ Խաղացել է տասնմեկ ներկայացումներում, ներառյալ Մեծ աղմուկ ոչնչիցը և Թորանոթը։
2017 թվականին Ֆլինը կատարել է Ջասթին Ֆոլեյի դերը Netflix-ի 13 պատճառ՝ ինչու հեռուստասերիալում։


== Անձնական կյանք ==
2017 թվականի սեպտեմբերին Ֆլինը հաստատել է, որ ԼԳԲՏ համայնքի մաս է կազմում։ Նույն թվականին Ֆլինը սկսել է հանդիպել երգիչ Սեմ Սմիթի հետ։ Իսկ 2018 թվականի հունիսին զույգը հայտարարել է բաժանման մասին։


== Ծանոթագրություններ ==


== Արտաքին հղումներ ==
Բրենդոն Ֆլին Ինստագրամում
Բրենդոն Ֆլին Թվիթթերում
Կանիկատի

Կանիկատի (իտալերեն՝ Canicattì), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 34000 մարդ, բնակչության խտությունը կազմում է 373 մարդ/կմ²։ Զբաղեցնում է 91 կմ² մակերես տարածք։ Փոստային ինդեքսն է՝ 92024։ Հեռախոսային կոդը՝ 00922։
Քաղաքի հովանավորն է San Pancrazio vescovo։


== Ժողովրդագրություն ==
Բնակչության աճը։


== Կոմունային վարչակազմ ==
Հեռասխոսահամար։ 0922 734111
Էլեկտրոնային հասցե։ gabinetto.sindaco@comune.canicatti.ag.it
Գլխավոր կայք։ http://www.comune.canicatti.ag.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գնդապետ Սուն

«Գնդապետ Սուն» (անգլ.՝ Colonel Sun), Քինգսլի Էմիսի վեպը (Յան Ֆլեմինգի հիշատակին)։ Բոնդի ստեղծող Յան Ֆլեմինգի մահից հետո նրա այրին իր համաձայնությունն է տվել այլ հեղինակների կողմից 007 սագայի շարունակմանը։ Հրատարակիչները որոշել են այս գործը առաջարկել տարբեր գրողների՝ գրքերը թողարկելով Ռոբերտ Մարկեմ կեղծանունով։ Այս պատվին առաջինը առժանացել է Քլինգսլի Էմիսը, որը Ֆլեմինգի ընկերն էր։ Նա գրել է «Գնդապետ Սուն» վեպը, բայց ընթերցողները այն սառն են ընդունել, տպաքանակները չեն վաճառվել։


== Ստեղծման պատմություն ==
1965 թվականին Քինգսլի Ամիսը գրել է «Ջեյմս Բոնդի» գիրքը, որում նա ուսումնասիրել է Ֆլեմինգի վեպերը 007 գործակալի մասին։ Նույն թվականին լույս է տեսել նրա կոմիքսային աշխատանքը ՝ «Բոնդի գիրքը» կամ «Ինքը` 007» -ը, որը գրվել է Ուիլյամ «Բիլ» Թաններ կեղծանունով։ Իսկ1966 թվականին լույս է տեսել հանգուցյալ Յան Ֆլեմինգի վերջին աշխատանքը` «Ութոտնուկ»-ը, բայց «Glidrose»-ը որոշել է շարունակել Ջեյմս Բոնդ սիգան` ընտրելով Քինգսլի Ամիսին։ Ի սկզբանե «Glidrose»-ը նախատեսում էր հերթականությամբ վարձեր տարբեր գրողների, որպեսզի գրեն վեպեր 007 գործակալի մասին, օգտագործելով նույն Ռոբերտ Մարկհեմ կեղծանունը։ Այսպիսով, 1968 թվականին հայտնվել է «Գնդապետ Սուն» գիրքը։ Ռոբերտ Մարկեմի երկրորդ գիրքը 007 գործակալի մասին այդպես էլ չի հայտնվել։


== Կերպարներ ==
Ջեյմս Բոնդ / Գործակալ 007 - գլխավոր հերոս
Գնդապետ Սուն Լյանդան- գլխավոր չարագործ
Արիադնա Ալեքսանդրու - Բոնդի ընկերուհին
Ֆոն Ռիխտեր - երկրորդական չարագործ է
Նիկո Լիցաս - Բոնդի դաշնակիցը
Բիլ Թաններ - Բոնդի գործընկերը
Մ - Բոնդի ղեկավարը


== Ծանոթագրություններ ==


== Արտաքին հղումներ ==
«Գնդապետ Սուն» վեպը James Bond 007 Ինտեակտիվ արխիվ կայքում
Վերա (Ալմերիա)

Անվան այլ կիրառումների համար տե՛ս՝ Վերա (այլ կիրառումներ)Վերա (իսպ.՝ Vera), բնակավայր և մունիցիպալիտետ Իսպանիայում՝ անդալուզական Ալմերիա պրովինցիայի Լևանտե Ալմերյենսե շրջանում։ Զբաղեցնում է 58 կմ²։ Բնակչության թիվը՝ 14371 (2010 թվականի տվյալներով)։ Հեռավորությունը պրովինցիայի վառչական կենտրոնից՝ 92 կմ։


== Բնակչություն ==


== Ծանոթագրություններ ==
Յուջին (Օրեգոն)

Յուջին (անգլ.՝ Eugene), քաղաք ամերիկյան Օրեգոն նահանգում. Լեյն շրջանի վարչական կենտրոնը և մեծությամբ երկրորդ բնակավայրը։ 2010 թվականին անցկացված մարդահամարի տվյալներով նրա բնակչության թվաքանակը եղել է 156 185, իսկ շուրջը ձևավորված ագլոմերացիայինը՝ 351 715: 2017 թվականի տվյալներով բուն քաղաքում ապրում էր 168 916 մարդ։ Ընկած է Ուիլամաթ գետի ափին, Մաքենզի գետից հարավ; Մերձակա խոշոր բնակավայրը Պորտլենդ քաղաքն է։
Յուջինի կարգախոսն է՝ «A Great City for the Arts and Outdoors» («Արվեստների ու կազդուրման մեծ քաղաք»)։ Հաճախ, կանաչ տարածքների առատությունը նկատի առնելով, պատկերավոր կերպով անվանում են «Զմրուխտե քաղաք» (անգլերեն՝ Emerald City): 
Այս քաղաքում է տրվել միջազգային հանրահայտ կորպորացիաներից մեկի՝ «Նայք»-ի գործունեության մեկնարկը։
Յուջինում գտնվող համբավավոր ուսումնական հաստատություններից են Օրեգոնի համալսարանը (University of Oregon), Հյուսիսարևմտյան քրիստոնեական համալսարանը (Northwest Christian University), Լեյնի համայնքային քոլեջը (Lane Community College), Աստվածաշնչյան քոլեջը...
Նախատեսված է Յուջինում անցկացնել թեթև աթլետիկայի 2022 թվականի աշխարհի առաջնությունը։


== Պատմություն ==
Քաղաքի ներկայիս տտարածքում ու շրջակայքում սկզբնապես ապրել են հնդկացիական կալապույա ցեղի մարդիկ, ինչի մասի վկայում են հնագիտական բազմաթիվ ու բազմապիսի գտածոներ։
Բնակավայրը 1846 թվականին հիմնադրել է Յուջին Սքինները։
1871 թվականին շահագործման է հանձնվել երկաթուղային կայարանը, 1876-ին բացվել է համալսարանը։ 


== Կլիմա ==


== Քույր քաղաքներ ==
Յուջինը բարեկամական և գործընկերային հարաբերություններ է հաստատել հետևյալ քաղաքների հետ.

 Իրկուտսկ, Ռուսաստան
 Կատմանդու, Նեպալ
 Չինջու, Հարավային Կորեա
 Կակեգավա, Ճապոնիա


== Գրականություն ==
Stan Bettis, Market Days; An Informal History of the Eugene Producers' Public Market. Eugene, OR: Lane Pomona Grange Fraternal Society, 1969.


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը
Entry for Eugene in the Oregon Blue Book
Eugene Register-Guard, Google news archive. —PDFs for 35,126 issues, dating from 1867 through 2008.
«Eugene»։ Encyclopædia Britannica (11th ed.)։ 1911 
«Eugene, Oregon»։ C-SPAN Cities Tour։ June 2017 
Официальный сайт Юджина
Сайт Орегонского фестиваля Баха
The Game Tour

The Game Tour, բրիտանական Queen ռոք խմբի համերգային շրջագայությունը, որը կայացել է 1980 թվականին՝ ի աջակցություն խմբի The Game ալբոմի։ Շրջագայության առաջին ելույթը կայացել է Հարավային Ամերիկայում։ Բուենոս Այրես քաղաքում խումբը ունեցել է 300,000 հանդիսատես, որը աննախադեպ էր Արգենտինայում մինչև 1982 թվականը։ Երկու հաջորդող գիշերային համերգների Բրազիլիայի Սան Պաուլո քաղաքում համերգին մասնակցել են 131,000 և 120,000 հանդիսատես։ Սա միակ շրջագայությունն էր, որտեղ Queen-ը 5 համերգ էր նախատեսել Վենեսուելայի Կարակաս մայրաքաղաքում։ Բայց, սեպտեմբերի 27-ին, նրանց երրորդ համերգից հետո, Վենեսուելայի կառավարությունը 8-օրյա սուգ է հայտարարում երկրում, պատճառը նախկին նախագահ Ռոնուլո Բետանքորթի մահն էր։ Սպասվողերու համերգները չեղարկվեցին և փոխհատուցվեցին 50,000 երկրպագուների տոմսերը։


== Երգերի ցանկ ==
Այս ցանկը ընդգրկում է 1981 թվականի մարտի 21-ին Բրազիլիայի Սան Պաուլո քաղաքում կատարված երգերը։ Այն չի համապատասխանում խրջագայության ընթացքում տեղի ունեցած բոլոր համերգների երգացանկերին։


=== Կատարված երգեր ===


= Համերգների ամսաթվերը =


=== Չեղարկված համերգներ ===


== Շրջագայության անձնակազմը ==
Ֆրեդի Մերկուրի – գլխավոր վոկալիստ, դաշնամուր, կիթառ ("Crazy Little Thing Called Love"), դափ
Բրայան Մեյ – կիթառ, բեք վոկալ, դաշնամուր
Ռոջեր Թեյլոր – հարվածայի գործիքներ, գլխավոր վոկալիստ ("I'm in Love With My Car"), բեք վոկալ
Ջոն Դիքոն – բաս կիթառ


== Ծանոթագրություններ ==


== Արտաքին հղումներ ==
Queen-ի համերգները
Queen Live: 1980–1982 Archived 2011-07-23 at the Wayback Machine.
Միկրոշրջան

Միկրոշրջան, բնակավայրերի կառուցապատման ժամանակակից քաղաքաշինական ամենափոքր միավորը։ Միկրոշրջանի կազմի մեջ բացի բնակելի շենքերից մտնում են նաև մսուր-մանկապարտեզներ, հանրակրթական դպրոցներ, ամենօրյա անհրաժեշտության մթերային և արդյունաբերական ապրանքների խանութներ, մշակութային, մարզական, կենցաղային և վարչական սպասարկման հիմնարկություններ։ Միկրոշրջանի բնակիչների թիվը կարող է լինել 2—6 հզ-ից (գյուղական բնակավայրերում) մինչև 16 հզ․ (խոշոր քաղաքներում)։
Միկրոշրջանի նախագծային և տեսական հիմունքները մշակվել են նախկին Խորհրդային Միությունում, դեռևս 1920-ական թթ․ և նոր թափ ստացել ետպատերազմյան տարիներին՝ ավերված քաղաքների վերականգնման ու նոր բնակելի զանգվածների շինարարության ընթացքում։ Միկրոշրջանի ծավալատարածական կոմպոզիցիան սերտորեն շաղկապվում է բնակելի տների տիպերի հետ, որոնք հաճախ մշակվում են բլոկ-սեկցիաների ձևով՝ ավելի ճկուն բնույթ հաղորդելով կառուցապատմանը։ Օրինակելի միկրոշրջաններներ են կառուցվել Մագնիտոգորսկում, Մոսկվայում, Սանկտ Պետերբուրգում, Մինսկում, Վիլնյուսում և այլուր։ Երևանում առաջին միկրոշրջանի սինթետիկ կաուչուկի գործարանի բնակելի ավանն է (1932, ճարտարապետ՝ Գ․ Քոչար, Մ․ Մազմանյան)՝ բաղկացած բնակելի շենքերից (3, 4-հարկանի) և բնակիչների սպասարկումն ապահովող հիմնարկներից։ Այդ սկզբունքով են կառուցվել Երևանի Աջափնյակի և Նորքի բնակելի զանգվածները (ճարտարապետ Մ․ Մազմանյան, Ց․ Չախալյան), Ավանի բնակելի շրջանը (ճարտարապետ Գ․ Մուշեղյան, Կ․ Մարտիրոսյան), Վանաձորիի Դիմաց թաղամասը (ճարտարապետ Ա․ Թերզիբաշյան), Գյումրիի Հյուսիսային բնակելի շրջանը (ճարտարապետ Փ․ Մանուկյան) և այլն։
Ֆուտբոլի Անգլիայի գավաթ 1958-59

Ֆուտբոլի Անգլիայի գավաթ 1958-59 (անգլ.՝ 1958-59 FA Cup), Ֆուտբոլի Անգլիայի գավաթի 78-րդ խաղարկությունն է, որում հաղթեց «Նոթինգհեմ Ֆորեստ» ֆուտբոլային ակումբը։


== Եզրափակիչ ==
Լևոն Եվանգուլյանց

Լևոն Բաղդասարի Եվանգուլյանց (Եվանգուլով) (հունվարի 5 (18), 1901, Վլադիկավկազ, Ռուսական կայսրություն - հուլիսի 2, 1986(1986-07-02), Մոսկվա, ԽՍՀՄ, հայ խորհրդային ինժեներ, մեխանիկ։ Տեխնիկական գիտությունների թեկնածու (1961), պրոֆեսոր (1951)։


== Գործունեություն ==
Ավարտել է Մոսկվայի ավիացիոն ինստիտուտը (1930)։ 1931 թվականից դասախոսում էր նույն ինստիտուտում, 1937 թվականից եղել է Մոսկվայի ավիացիոն ինստիտուտն կից ավիացիոն արդյունաբերության գլխավոր վարչության փորձնական կոնստրուկտորական բյուրոյի (իր նախաձեռնությամբ ստեղծված) պետը և գլխավոր կոևստրուկտորը։ Հետագայում Եվանգուլյանցի ջանքերով բյուրոն վերակազմվել է գործարանի, որտեղ նա աշխատել է որպես գլխավոր կոնստրուկտոր, ապա՝ տնօրեն։ Զբաղվում էր շարժիչների փորձարարական տեխնիկայի և մեթոդիկայի հարցերով։ Եվանգուլյանցին է պատկանում ռոտորային շարժիչների հիդրավլիկական արգելակի կոնստրուկցիան։ Արժանացել է ԽՍՀՄ պետական մրցանակի (1951)։ ԽՄԿԿ անդամ 1921 թվականից։


== Ծանոթագրություններ ==
Գուլ (կոմունա)

Գուլ (նորվ.՝ Gol), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Գուլ քաղաքն է։ Պաշտոնական լեզուն նյունորսկն է։ Զբաղեցնում է 532.51 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Գուլի զինանշանը ==
Գուլ կոմունայի զինանշանը հաստատվել է 1985 թվականի սեպտեմբերի 13-ին և իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված են սև գույնի երեք բանալիներ։ Բանալիները խորհրդանշում են Գուլի հին եկեղեցու բանալիները, որոնք հայտնաբերվել են պեղումների ժամանակ։


== Տեսարժան վայրեր ==
Գուլ կոմունայում են գտնվում բազմաթիվ եկեղեցիներ, այդ թվում՝ նաև 1157–1216 թվականներին կառուցված Գուլի եկեղեցին, որոնք հանդիսանում են կոմունայի տեսարժան վայրերից։
Գուլ գյուղում կառուցվել է բացօթյա թանգարան, որը նվիրված է կոմունայի պատմության, սոցիալ-կենցաղային կյանքի պատկերավոր ներկայացմանը։ Այստեղ կարելի է տեսնել, թե ինչպես են հին ժամանակներում տարածաշրջանի բնակիչները կազմակերպել իրենց առօրյան։ Առկա բազմաթիվ շինություններից ամենահինը թվագրվում է 17-րդ դարով։


== Բնակչություն ==
Համաձայն 2007 թվականի մարդահամարի տվյալների՝ Գուլ կոմունայում բնակվում է 4439 մարդ։ Կոմունայի բնակչության քանակը վերջին 60 տարում աճ է գրանցել։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine.(նորվ.)


== Ծանոթագրություններ ==
Ղամալու-Փուլքենդ

Ղամալու-Փուլքենդ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 288 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Վլադիմիր Սկուլաչով

Վլադիմիր Պետրովիչ Սկուլաչով (ռուս.՝ Владимир Петрович Скулачёв, փետրվարի 21, 1935(1935-02-21), Մոսկվա, ՌԽՖՍՀ, ԽՍՀՄ - փետրվարի 5, 2023(2023-02-05)), խորհրդային և ռուս կենսաքիմիկոս։ ԽՍՀՄ ԳԱ թղթակից անդամ (1974)։
1957 թվականին ավարտել է Մոսկվայի համալսարանը, որտեղ նա աշխատում է 1960 թվականից։ 1965-1973 թվականներին եղել է կենսաօրգանական քիմիայի միջֆակուլտետային լաբորատորիայի կենսաէներգետիկայի բաժնի վարիչ, 1973 թվականից՝ նույն լաբորատորիայի վարիչ։
Գիտական աշխատանքները հիմնականում վերաբերում են բջջային կենսաէներգետիկայի հարցերին, ուսումնասիրել է կենսաբանական օքսիդացման մեխանիզմները, օքսիդացնող, ֆոսֆորիլացման պրոցեսները, թաղանթային պոտենցիալների՝ որպես բջիջում էներգիայի կուտակումն ու անջատումը կապակցող գործոնի դերն են։


== Ծանոթագրություններ ==
Պլուտոնի արբանյակներ

Պլուտոնի արբանյակներ, Պլուտոն գաճաճ մոլորակի բնական արբանյակներ։ Ներկա պահին հայտնի են չորս արբանյակ։ 
Պլուտոն - Քարոն համակարգի պտտման կենտրոնը գտնվում է այս մարմիններից դուրս, այդ պատճառով որոշ աստղագետներ համարում են այս համակարգը զույգ մոլորակների (կամ աստերոիդների) համակարգ։


== Պլուտոնի արբանյակների տվյալներ ==


== Տես նաև ==
Սատուրնի արբանյակներ
Յուպիտերի արբանյակներ
Ուրանի արբանյակներ
Նեպտունի արբանյակներ


== Հղումներ ==
ՆԱՍԱ-ի մամլո հաղորդագրությունը արտաքին արբանյակների հայտնաբերման մասին (eng)
Պլուտոնի և նրա արբանյակների մասին հոդված Archived 2007-10-11 at the Wayback Machine. (рус)
Պլուտոնի չորրորդ արբանյակի մասին մանրամասներ (рус)
Ֆոդել

Ֆոդել (ֆրանսերեն Faudel), իրական ազգանունը Ֆոդել Բելլուա (Faudel Belloua, հունիսի 6, 1978(1978-06-06), Մանտ լա Ժոլի), ալժիրցի ծագումով ֆրանսիացի երգիչ ռայ (Raï) ժանրում։
Հայտնի կատարումներից են «Tellement N'brick (Tellement je t'aime)», «Je veux vivre», «Mon pays և Abdel Kader» (Խալեդի և Ռաշիդ Թահայի հետ)։


== Ալբոմներ ==
1997։ Baida
1998։ 1,2,3 Soleils - live ալբոմ Խալեդի և Ռաշիդ Թահայի հետ
2001։ Samra
2003։ Un Autre Soleil
2006։ Mundial Corrida
2010։ Radio Raï (2009)- Ծանոթ նաև "Bled Memory" անունով
2011։ I Love You More


== Ծանոթագրություններ ==
Բարեսա

Բարեսա (իտալերեն՝ Baressa), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 849 մարդ (2008 թվականի տվյալներով), բնակչության խտությունը կազմում է 68 մարդ/կմ²։ Զբաղեցնում է 13 կմ² մակերես տարածք։
Փոստային ինդեքսն է՝ 9090։ Հեռախոսային կոդը՝ 0783։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0783 930049


== Արտաքին հղումներ ==
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մուրացիկը Մոնմարտրում (նկար)

Մուրացիկը Մոնմարտրում , Էդգար Շահինի ստեղծագործություններից, ներկայացնում է միջին տարիքի մի թշվառի կերպար, որը կանգնած է պատի առջև և, գլխարկն անցորդներին մեկնած, ողորմություն հայցում։ Շահինը ստեղծել է հոգեբանական կերպար։


== Նկարագրություն ==
Մուրացիկի աչքերում կարդացվում է կսկիծի, հուսահատության, աղերսանքի հուզիչ արտահայտություն։ Նրա արտաքին նկարագիրը հավաստում է անելանելի կացության մեջ գտնվող թշվառ մարդու վիճակ։ Անցորդներից ողորմություն հայցող նրա դողդոջուն ձեռքը դժվարությամբ է պահում գլխարկը։ Զգացվում է, որ նրա համար սպասումի րոպեները թվում են անվերջանալի ժամեր։ Չնայած նրա ողորմելի արտաքինին՝ հնամաշ զգեստներ, մազակալած դեմք, խեղդվող ճնշվածություն, այնուամենայնիվ երևում է, որ մարդը չի կորցրել հոգու ազնվությունը։ Դա վկայում է թշվառների հանդեպ նկարչի ունեցած խոր մարդասիրական զգացմունքների մասին։


== Մշակման տեխնիկա ==
Ստեղծագործության նկարելաոճն այնքան ինքնուրույն է, որ դժվար է ժամանակակից արվեստում գտնել դրա նախօրինակը։ Գծերն անսխալ են, ճկուն, բնական, ակադեեմիական կանոններից զերծ, ազատ։ Ասեղի վազքը պղնձե տախտակի վրա անմիջական է ու ինքնաբուխ ներշնչանքով արված, ինչպես մեկ շնչով սկսված ու ավարտված գործ։ Չոր ասեղի տեխնիկայի միջոցներով Շահինը հասել է այդ մարդու կերպարի սուր արտահայտչականության։


== Ծանոթագրություններ ==